b'\n_START_ARTICLE_\nAbra\xc5\xa1ica\n_START_SECTION_\nOpis\n_START_PARAGRAPH_\nRastlina je trajnica, visoka do 1 metra, izvira pa iz osrednje Azije. Listi abra\xc5\xa1ice so suli\xc4\x8dasti, po zgornji strani goli, po spodnji pa pora\xc5\xa1\xc4\x8deni s kratkimi, gostimi sivimi dla\xc4\x8dicami. Rastlina cveti od avgusta do oktobra, njeni cvetovi pa so bledo rumeni okrogli ko\xc5\xa1ki. Steblo je pokon\xc4\x8dno. Celotna rastlina ima vonj po citronki in je izjemno grenkega okusa.\n_START_SECTION_\nZdravilne lastnosti\n_START_PARAGRAPH_\nV ljudskem zdravilstvu so pripravke iz abra\xc5\xa1ice uporabljali pri prebavnih motnjah, pri \xc5\xbeelod\xc4\x8dnem in \xc4\x8drevesnem katarju, pri vnetjih in oku\xc5\xbebah. Poleg tega pospe\xc5\xa1uje izlo\xc4\x8danje pota in se\xc4\x8da. Pomaga tudi proti slabokrvnosti, ka\xc5\xa1lju, pomanjkanju apetita in driski. Zunanje se uporablja tudi za obkladke pri udarninah in ozeblinah. Iz abra\xc5\xa1ice so neko\xc4\x8d pridobivali tudi rumeno barvilo za barvanje volne, rastlino samo pa za odganjanje moljev.'